ธง แจ่มศรี

ธง แจ่มศรี (17 ธันวาคม พ.ศ. 2464 – 9 กรกฎาคม พ.ศ. 2562) นามแฝง ประชา ธัญญไพบูลย์ เป็นนักปฏิวัติและนักเคลื่อนไหวชาวไทย อดีตเลขาธิการใหญ่พรรคคอมมิวนิสต์แห่งประเทศไทย เข้ารับตำแหน่งเมื่อ พ.ศ. 2525 ภายหลังการยุติบทบาทของพรรคคอมมิวนิสต์แห่งประเทศไทยอย่างเป็นทางการ อย่างไรก็ตาม ธงยังคงมีบทบาทในการเคลื่อนไหวทางการเมือง โดยได้ออกแถลงการณ์ในนามพรรค เมื่อ พ.ศ. 2551

 ประวัติ 
ธง แจ่มศรี เกิดเมื่อวันที่ 17 ธันวาคม พ.ศ. 2464 ที่ตำบลป่ามะคาบ อำเภอเมืองพิจิตร จังหวัดพิจิตร เป็นบุตรของเสา กับยอ แจ่มศรี โดยเป็นชาวไทยเชื้อสายเวียดนาม มีพี่น้อง 3 คน

ธงเข้ารับการศึกษาชั้นประถมศึกษาที่โรงเรียนบ้านหนองบัว จนจบชั้นมัธยมปีที่ 3 จาก โรงเรียนอุดรพิทยานุกูล จังหวัดอุดรธานี และเข้าศึกษาต่อที่ มหาวิทยาลัยหัวเฉียวเฉลิมพระเกียรติ ในขณะที่ศึกษาอยู่ ได้เข้าร่วมกิจกรรมกับพรรคคอมมิวนิสต์ โดยการเป็นเจ้าหน้าที่ประจำสำนักงาน ต่อมาถูกจับในข้อหาเป็นคอมมิวนิสต์ เมื่อวันที่ 19 เมษายน พ.ศ. 2479 ภายหลังศาลตัดสินให้ทำทัณฑ์บนแล้วปล่อยตัว เนื่องจากอายุยังน้อย แต่ไม่มีผู้ปกครองมารับตัว จึงต้องติดคุกเป็นเวลา 3 ปี 4 เดือน ในระหว่างนั้นได้ดำเนินการขออุทธรณ์สู้คดีด้วยตัวเอง กระทั่งได้รับการลดโทษกึ่งหนึ่ง แต่เนื่องจากถูกคุมขังมาแล้ว 1 ปี 8 เดือน ศาลจึงสั่งให้ปล่อยตัวทันที จากนั้น พรรคคอมมิวนิสต์แห่งประเทศไทย จึงได้มีมติรับเข้าเป็นสมาชิกพรรค ในขณะที่มีอายุเพียง 17 ปี

ในปี พ.ศ. 2510 (สิงหาคม)​ ธง​ แจ่มศรีถูกจับข้อหามีการกระทำอันเป็นคอมมิวนิสต์​อีกครั้งพร้อมสหายหลายคนที่กทม.​ ธง​ แจ่มศรีได้รับการปล่อยตัวหลังเหตุการณ์ 14 ตุลาคม 2516 แล้วเข้าป่าร่วมกับพคท.(สหายหลายคนได้รับการปล่อยตัวหลังการพิจารณาคดี2ปีเนื่องจากไม่มีพยานหลักฐาน)​

ในปี พ.ศ. 2551 ธง แจ่มศรี ในฐานะเลขาธิการกลางพรรคคอมมิวนิสต์แห่งประเทศไทย ยังคงมีการเคลื่อนไหวอยู่ โดยได้ออกถ้อยแถลงในโอกาสครบรอบ 66 ปีของพรรคฯ ปี 2553 ธง แจ่มศรี ออกแถลงการณ์ยุติการนำแต่ไม่ยุบพรรค จนเกิดความไม่พอใจและกดดันให้เขาลาออกจากเลขาธิการพรรค และเลือกให้วิชัย ชูธรรม เป็นเลขาธิการพรรคแทน ในที่สุดธง แจ่มศรี และสหายจึงไปจัดตั้งพรรคประชาธิปไตยประชาชนไทย" (พปท.) และมีการเคลื่อนไหวแบบ “ปิดลับที่สุด”“คอมมิวนิสต์ไทย” บนเส้นทางรัฐสภา?

ธง แจ่มศรี ถึงแก่อสัญกรรมอย่างสงบ เมื่อวันที่ 9 กรกฎาคม พ.ศ. 2562  ที่อำเภอพุทธมณฑล จังหวัดนครปฐม สิริอายุรวม 97 ปีอำลา 'ธง แจ่มศรี' เลขาธิการ พคท. ที่วัดพระประโทณเจดีย์ ประชาไท สืบค้นเมื่อ 14 กรกฎาคม 2562

 บรรณานุกรม 

 สุธาชัย ยิ้มประเสริฐ และคณะ. (2562). ใต้ธงปฏิวัติ: ประวัติศาสตร์พรรคคอมมิวนิสต์แห่งประเทศไทยจากคำบอกเล่าของ ธง แจ่มศรี และสหาย (พ.ศ. 2464-2537). ใน ธง แจ่มศรีใต้ธงปฏิวัติ. น. 169-496. มปท: มปพ.

 อ้างอิง 

หมวดหมู่:บุคคลจากอำเภอเมืองพิจิตร
หมวดหมู่:พรรคคอมมิวนิสต์แห่งประเทศไทย
หมวดหมู่:นักลัทธิคอมมิวนิสต์
หมวดหมู่:นักปฏิวัติ
หมวดหมู่:บุคคลจากโรงเรียนอุดรพิทยานุกูล
หมวดหมู่:บุคคลจากมหาวิทยาลัยหัวเฉียวเฉลิมพระเกียรติ
หมวดหมู่:ชาวไทยเชื้อสายเวียดนาม
หมวดหมู่:เลขาธิการพรรคคอมมิวนิสต์